ଅନୁଗୁଳ (ଗଣେଶ୍ୱର ଦେହୁରୀ) : ଅନୁଗୁଳ ଜିଲ୍ଲା ବନ୍ତଳା ବ୍ଲକ ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ରରେ ସୋମବାର ଫାଇଲେରିଆ ନିରାକରଣ ଏକ କର୍ମଶାଳା ଅନୁଷ୍ଠିତ ହୋଇଯାଇଛି। ଉକ୍ତ କାର୍ଯ୍ୟକ୍ରମରେ ଆଲୋଚନା ହୋଇଥିଲା ଯେ ସମସ୍ତେ ଏହି ବଟିକାକୁ ଖାଇବା ଉଚିତ ଫାଇଲେରଆ ଔଷଧ ଖାଇ କୌଣସି ଲୋକଙ୍କ ଜୀବନହାନି ହୋଇଥିବା ଏପର୍ଯ୍ୟନ୍ତ ଜଣ ପଡି ନାହିଁ l ତେବେ ଏହି ବଟିକାକୁ ଖାଇବା ପାଇଁ ବୈଠକରେ ଅଧିକାରୀ ମାନେ ସମସ୍ତଙ୍କୁ ଅନୁରୋଧ କରିଛନ୍ତି।
ଉକ୍ତ ବୈଠକରେ ମେଡିକାଲ ଅଫିସର ବିଶ୍ୱଜିତ ନାୟକ, ବନ୍ତଳା ଥାନା ଆଇ.ଆଇ.ସି ଗୀତାଞ୍ଜଳି ସାହୁ, ବ୍ଲକ ଏକାଉଣ୍ଟ ମ୍ୟାନେଜର ଦେବାଶିଷ ମିଶ୍ର, ଭେକ୍ଟର ବାହିତ ନିରାକରଣ ସୁପର ଭାଇଜର ପ୍ରଦୀପ କୁମାର ପ୍ରଧାନ, ଡାକ୍ତର ସନ୍ତୋଷ କୁମାର ପାଳ, ଗୋଷ୍ଠୀ କାର୍ଯକ୍ରମ ପରିଚାଳିକା ରୋଜାଲିନ ସାହୁ ପ୍ରମୁଖ ଉପସ୍ଥିତ ଥିଲେ।
